joelniklaus/EU_Wikipedias huggingface dataset:
Ζοσέ Μοράις

Ο Zοσέ Μοράις (πορτογαλικά: José Manuel Ferreira de Morais, 27 Ιουλίου 1965, Λισαβώνα) είναι Πορτογάλος προπονητής ποδοσφαίρου.

Ο Μοράις πήγε στην Ίντερ Μίλαν τον Ιούλιο του 2009 για να αντικαταστήσει τον απερχόμενο Αντρέ Βίλας Μπόας, ο οποίος ανέλαβε την θέση του προπονητή της Ασοσιασάο Ακαδέμικα δε Κοΐμπρα. Είχε προσληφθεί από τον συμπατριώτη Ζοζέ Μουρίνιο, ενώ οι δύο άνδρες συναντήθηκαν για πρώτη φορά στην Μπενφίκα το 2000.

Όταν ο Μουρίνιο έλυσε το συμβόλαιό του με την Ίντερ, ο Μοράις τον ακολούθησε στην Ρεάλ Μαδρίτης τον Ιούνιο του 2010. Ομοίως ακολούθησε στη συνέχεια τον Μουρίνιο στην Τσέλσι τον Ιούνιο του 2013 μετά το τέλος της θητείας του Μουρίνιο στη Ρεάλ Μαδρίτης. Το Φεβρουάριο του 2015 ο Μοράις ξεκίνησε ως προπονητής στην Εσπεράντσε Τυνησίας.

Ποδοσφαιρική σταδιοδρομία

Η σταδιοδρομία του Μοράις ως παίκτης ξεκίνησε στην ΟΝ Λεϊρία το 1984. Έμεινε εκεί για δύο σεζόν πριν τη μεταγραφή του στη Αλφερραρέδε Δραγόες το 1986, παίζοντας εκεί για δύο χρόνια. Η επόμενη θητεία του ήταν στην Ατλέτικο ΣΠ, αλλά κράτησε μόνο για ένα έτος. Το 1990 πήγε δανεικός στην Πραιένσε πριν αποσυρθεί τελικά, ολοκληρώνοντας στην Πεναφίελ μετά την σεζόν 1990-1991.

Προπονητική σταδιοδρομία
Ο Μοράις συνεργάστηκε με την ομάδα νέων της Μπενφίκα, καθώς και άλλων ποδοσφαιρικών συλλόγων στην Πορτογαλία,  με την σουηδική Ασυρίσκα, την τυνησιακή Εσπεράνς ντε Τυνίς''', καθώς και με την εθνική ομάδα της Υεμένης. Στις 27 Απριλίου 2002 έγινε προπονητής της Βεστφάλια Χέρνε στην 4η Γερμανική κατηγορία., ενώ το 2002 ήταν προπονητής στην 3η γερμανική κατηγορία της δύο φορές πρωταθλήτριας Ντρέσντνερ ΣΚ.

Στις 6 Ιουνίου 2014 ο Μοράις έγινε προπονητής της σαουδαραβικής Αλ Σαμπάμπ. Κέρδισε τον τίτλο του Super Cup, μετά τη νίκη επί της Αλ Νασρ στα πέναλτι στον πρώτο αγώνα του ως προπονητής της Αλ-Σαμπάμπ. Για την περίοδο 2014-15 ο Μοράις είχε πάρει άδεια ενός έτους για να γίνει προπονητής της σαουδαραβικής ομάδας Αλ Σαμπάμπ'', πριν επιστρέψει στην Τσέλσι, προκειμένου να προετοιμάσει την ομάδα για το πρωτάθλημα 2015-16 της Πρέμιερ Λιγκ λίγο πριν την έναρξή της.

Στατιστικά στοιχεία

Διακρίσεις
Αλ Σαμπάμπ

Σούπερ Καπ Σαουδικής Αραβίας: 2014

Παραπομπές

Μέσοι ποδοσφαιριστές
Πορτογάλοι ποδοσφαιριστές
Προπονητές ποδοσφαίρου ΓΝ Εστορίλ Πράια
Προπονητές ποδοσφαίρου Εσπεράνς Σπορτίβ ντε Τυνίς
Προπονητές ποδοσφαίρου Αλ Σαμπάμπ ΦΚ (Ριάντ)
Προπονητές ποδοσφαίρου Αθλητικής Ένωσης Κωνσταντινουπόλεως
Προπονητές Σούπερ Λιγκ Ελλάδας
Πορτογάλοι προπονητές ποδοσφαίρου
Προπονητές Σούπερ Λιγκ Τουρκίας
Ξένοι προπονητές ποδοσφαίρου στην Ελλάδα
Προπονητές ποδοσφαίρου Μπάρνσλεϊ ΦΚ
SOCAR

Η SOCAR (State Oil Company of Azerbaijan Republic, αζερικά: Azərbaycan Respublikası Dövlət Neft Şirkəti) είναι εταιρεία πετρελαίου εξ ολοκλήρου κρατική που εδρεύει στο Μπακού του Αζερμπαϊτζάν. Η εταιρεία παράγει πετρέλαιο και φυσικό αέριο από τις χερσαίες και υπεράκτιες πεδιάδες στο τμήμα του Αζερμπαϊτζάν στην Κασπία Θάλασσα.

Λειτουργεί δύο διυλιστήρια πετρελαίου στη χώρα, εργοστάσιο επεξεργασίας αερίου και παρέχει φυσικό αέριο μέσω αγωγών σε όλη τη χώρα. Η εταιρεία διαθέτει πρατήρια καυσίμων με το εμπορικό σήμα SOCAR στο Αζερμπαϊτζάν, τη Γεωργία, την Ουκρανία, τη Ρουμανία και την Ελβετία. Η εταιρεία απασχολεί περίπου 61.000 εργαζόμενους.

Παραπομπές

Εξωτερικοί σύνδεσμοι 
 

Βιομηχανίες
Επιχειρήσεις του Αζερμπαϊτζάν
Ναός Αγίου Ιωάννου Χρυσοστόμου (Θεσσαλονίκη)

Ο Ιερός Ναός Αγίου Ιωάννου Χρυσοστόμου βρίσκεται στην ανατολική Θεσσαλονίκη, στην οδό Περδίκκα 55, κοντά στο Αντικαρκινικό Νοσοκομείο Θεσσαλονίκης και ανήκει στην Ιερή Μητρόπολη Θεσσαλονίκης.

Ιστορικό 
Η εκκλησία ξεκίνησε να κατασκευάζεται το 1907 από τη Βουλγαρική κοινότητα της Θεσσαλονίκης  και επρόκειτο να ολοκληρωθεί το 1913. Άρχισε να ανεγείρεται σε σχέδια των Βούλγαρων αρχιτεκτόνων αδερφών Μιτρόβσκι  και αρχικά ήταν αφιερωμένος στον Άγιο Γεώργιο.

Το 1912, κατά τη διάρκεια του Α΄ Βαλκανικού Πολέμου, η Θεσσαλονίκη απελευθερώθηκε από τον ελληνικό στρατό και την επόμενη χρονιά όλη η περιουσία της Βουλγαρικής εξαρχίας κατασχέθηκε. Έτσι και ο ημιτελής αυτός ναός πέρασε στην κατοχή Ιεράς Μητρόπολης Θεσσαλονίκης και ο Μητροπολίτης Θεσσαλονίκης Γεννάδιος τον αφιέρωσε στον Άγιο Ιωάννη τον Χρυσόστομο. Στην αρχή ήταν παρεκκλήσι της γειτονικής εκκλησίας της Αγίας Τριάδας. Μετά την Μικρασιατική Καταστροφή και την ανταλλαγή των πληθυσμών μεταξύ Ελλάδας και Τουρκίας, στην εκκλησία εγκαταστάθηκαν Έλληνες πρόσφυγες. Στις 20 Σεπτεμβρίου 1953 εγκαινιάστηκε από τον μητροπολίτη Θεσσαλονίκης Παντελεήμονα Α' και έγινε ενοριακός ναός.

Ο ναός
Ο Ναός του Αγίου Ιωάννη Χρυσοστόμου ακολουθεί τον αρχιτεκτονικό ρυθμό του εκλεκτικισμού και αποτελεί μοναδικό στη Θεσσαλονίκη δείγμα νεορωμανικού ρυθμού με γοτθικά, βυζαντινά και νεοκλασικά στοιχεία.  

Έχει μήκος 24,30 μ. και  πλάτος 14,20 μ. Είναι τρίκλιτη βασιλική με εγκάρσιο κλίτος και τρούλο και το κεντρικό της κλίτος είναι περίπου διπλάσιο των πλαϊνών ενώ το εγκάρσιο έχει πλάτος περίπου ίσο με το 1/3 του μήκους του ναού.  Στο σημείο που διασταυρώνονται το μεσαίο και το εγκάρσιο κλίτος δημιουργείται ένα τετράγωνο στις γωνίες του οποίου υπάρχουν τέσσερα υποστυλώματα, που αποτελούνται από ένα ημικίονα και ένα πεσσό. 

Ο τρούλος έχει ένα ραδινό τύμπανο, του οποίου το ύψος είναι ίσο με τη διάμετρο της στεφάνης και καταλήγει σε θόλο που έχει μορφή ελλειψοειδή εκ περιτροπής. Στο τύμπανο υπάρχουν δώδεκα ραδινά παράθυρα.

Ο ναός, εκτός από τον τρούλο, έχει μείνει ανεπίχριστος. Οι εξωτερικοί τοίχοι του ναού έχουν χτιστεί από πρόχειρη αργολιθοδομή με ντόπιους πρασινόλιθους. Τα κενά μεταξύ τους συμπληρώνονται με μικρά λιθάρια και δεν έχει χρησιμοποιηθεί συνδετικό κονίαμα στους αρμούς. Ο τρούλος είναι χτισμένος από οπτοπλινθοδομή και είναι επιχρισμένος με σοβά. 

Έχει τρία παρεκκλήσια - τον "Άγιο Διονύσιο τον Ολύμπιο" στον ίδιο το ναό και την "Αγία Ολυμπιάδα" και τον "Άγιο Ραφαήλ", στο υπόγειο, όπου λειτουργεί επίσης το πολιτιστικό κέντρο.

Παραπομπές

Πηγή
 Θρησκευτική αρχιτεκτονική στη Θεσσαλονίκη κατά την τελευταία φάση της Τουρκοκρατίας (1839 -1912), Εκκλησίες, συναγωγές, τζαμιά, Θάλεια Σ. Μαντοπούλου –Παναγιωτοπούλου, Διδακτορική Διατριβή που υποβλήθηκε στο τμήμα Αρχιτεκτόνων της Πολυτεχνικής Σχολής του Α.Π.Θ, Αριστοτέλειο Πανεπιστήμιο Θεσσαλονίκης, Επιστημονική επετηρίδα της Πολυτεχνικής Σχολής, Παράρτημα αριθμός 31 του ΙΑ’ τόμου

Χριστιανικοί ναοί στη Θεσσαλονίκη
Γκίλντφορντ

Το Γκίλντφορντ (Guildford, ) είναι πόλη στο Σάρρεϋ της Αγγλίας, η οποία βρίσκεται 27 μίλια νοτιοδυτικά από το κέντρο του Λονδίνου στον εθνικό αυτοκινητόδρομο Α3, στο μέσο της απόστασης μεταξύ της πρωτεύουσας και του Πόρτσμουθ. Είναι η έδρα του Δήμου Γκίλντφορντ. Στην πόλη λειτουργεί και το Πανεπιστήμιο του Σάρρεϋ.

Παραπομπές

Πόλεις της Αγγλίας
Κυβέρνηση της Αργεντινής

Η Κυβέρνηση της Αργεντινής (ισπανικά: Gobierno de Argentina) λειτουργεί στο πλαίσιο μιας προεδρικής δημοκρατίας, που αποτελεί το πολίτευμα της χώρας, δομημένης σε ένα ομοσπονδιακό σύστημα. Ο Πρόεδρος της Αργεντινής είναι τόσο αρχηγός του κράτους όσο και επικεφαλής της κυβέρνησης. Η εκτελεστική εξουσία ασκείται από τον Πρόεδρο. Η νομοθετική εξουσία ασκείται τόσο από την εκτελεστική όσο και από το Εθνικό Συμβούλιο. Η δικαστική εξουσία είναι ανεξάρτητη από την εκτελεστική και από τη νομοθετική εξουσία.

Παραπομπές

Εξωτερικοί σύνδεσμοι 
 

Κυβέρνηση
Πολιτική της Αργεντινής
Τζιμ Κάμινγκς

Ο Τζέιμς Τζόνα («Τιμ») Κάμινγκς (αγγλικά: James Jonah "Jim" Cummings, γενν. 3 Νοεμβρίου 1952) είναι Αμερικανός ηθοποιός φωνής και τραγουδιστής, ο οποίος έχει ερμηνεύσει πάνω από 400 ρόλους. Μεταξύ άλλων γνωστών χαρακτήρων που έχει ερμηνεύσει, θεωρείται πιο γνωστός για τους Δρ. Έγκμαν, Μαύρος Πητ και Γουίνι το Αρκουδάκι. Επίσης, έχει συμμετάσχει σε πολλές ταινίες της Disney και της DreamWorks, ερμηνεύοντας χαρακτήρες σε ταινίες όπως το Αλαντίν (1992), το Ο Βασιλιάς των Λιονταριών (1994) και το Σρεκ (2001). Εκτός από τον κινηματογράφο, έχει δώσει τη φωνή του και σε πολλά βιντεοπαιχνίδια, μεταξύ αυτών το Fallout, το Mass Effect 2, το World of Warcraft: Mists of Pandaria και το World of Warcraft: Legion.

Εξωτερικοί σύνδεσμοι 
 
 Jim Cummings  at Voice Chasers
 Jim Cummings Interview at Toon Zone
 Jim Cummings feature article and photos at Voice Actors in the News
 Jim Cummings' Imaginography at Imagine Casting

Αμερικανοί τραγουδιστές
Αμερικανοί άνδρες ηθοποιοί φωνής
Ομοσπονδιακή κυβέρνηση της Βραζιλίας

Η ομοσπονδιακή κυβέρνηση της Βραζιλίας (πορτογαλικά: Governo Federal), γνωστή νόμιμα ως União (Ένωση), είναι η κύρια εθνική κυβέρνηση της Ομοσπονδιακής Δημοκρατίας της Βραζιλίας που συστάθηκε με βάση το Ομοσπονδιακό Σύνταγμα για τον καταμερισμό της κυριαρχίας επί του εθνικού εδάφους, σε συνδιασμό με τις υπόλοιπες ομοσπονδιακές οντότητες οι οποίες είναι οι πολιτείες, το ομοσπονδιακό διαμέρισμα και οι δήμοι.

Η έδρα της ομοσπονδιακής κυβέρνησης βρίσκεται στην Μπραζίλια. Αυτό έχει οδηγήσει στο να χρησιμοποιείται ο όρος Μπραζίλια ως μετωνυμία για την ομοσπονδιακή κυβέρνηση της Βραζιλίας.

Κατανομή των αρμοδιοτήτων 
Η Βραζιλία είναι μια ομοσπονδιακή προεδρική συνταγματική δημοκρατία, στη βάση της αντιπροσωπευτικής δημοκρατίας. Η ομοσπονδιακή κυβέρνηση έχει τρεις ανεξάρτητους κλάδους: τον εκτελεστικό, το νομοθετικό και το δικαστικό.

Το Ομοσπονδιακό Σύνταγμα είναι ο υπέρτατος νόμος της Βραζιλίας. Είναι το θεμέλιο και η πηγή της νομικής αρχής στην οποία στηρίζεται η ύπαρξη της Βραζιλίας και της ομοσπονδιακής κυβέρνησης. Παρέχει το πλαίσιο για την οργάνωση της κυβέρνησης της Βραζιλίας και για τη σχέση της ομοσπονδιακής κυβέρνησης προς τις πολιτείες, για τους πολίτες, καθώς και σε όλους τους ανθρώπους εντός της Βραζιλίας.

Η εκτελεστική εξουσία ασκείται από τον εκτελεστικό κλάδο, με επικεφαλής τον Πρόεδρο σε συνεργασία με το Υπουργικό Συμβούλιο. Ο Πρόεδρος είναι ο αρχηγός του κράτους και ο επικεφαλής της κυβέρνησης. Η νομοθετική εξουσία ασκείται από το Εθνικό Συνέδριο, ένα νομοθετικό σώμα δύο θαλάμων που περιλαμβάνει την Ομοσπονδιακή Γερουσία και τη Βουλή των Αντιπροσώπων. Η δικαστική εξουσία ασκείται από το δικαστικό σώμα, που αποτελείται από το Ομοσπονδιακό Δικαστήριο της Επικρατείας, το Ανώτατο Δικαστήριο και άλλα δικαστήρια, το Εθνικό Συμβούλιο Δικαιοσύνης και τα περιφερειακά ομοσπονδιακά δικαστήρια.

Λογότυπο 
Το λογότυπο της κυβέρνησης όπως έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 
 

Κυβέρνηση
Πολιτική της Βραζιλίας
Ο Βασιλιάς των Λιονταριών (franchise)

Το  Ο Βασιλιάς των Λιονταριών (αγγλικά: The Lion King) είναι franchise της Disney, στο οποίο συμπεριλαμβάνονται ταινίες και άλλα μέσα. Δημιουργήθηκε το 1994, μετά την μεγάλη επιτυχία της ταινίας Ο Βασιλιάς των Λιονταριών, σε σκηνοθεσία Ρότζερ Άλερς και Ρομπ Μίνκοφ. Την ταινία ακολούθησαν άλλες δύο ταινίες απευθείας-σε-βίντεο: Ο Βασιλιάς των Λιονταριών II: Το Βασίλειο του Σίμπα (1998) και Ο Βασιλιάς των Λιονταριών 3: Χακούνα Ματάτα (2004). Εκτός από τις ταινίες έχουν ακολουθήσει τηλεοπτικές σειρές, μικρού μήκους ταινίας και αρκετά βιντεοπαιχνίδια. 

Επίσης, η πρώτη ταινία μεταφέρθηκε και στο Μπρόντγουεϊ, με τον ίδιο τίτλο, το οποίο είναι το τρίτο στην ιστορία του Μπρόντουγεϊ, σε διάρκεια προβολών, κέρδισε μάλιστα και πολλά βραβεία Tony. Πολύ επιτυχημένο υπήρξε και το soundtrack της πρώτης ταινίας το οποίο πούλησε πάνω από 7 εκατομμύρια αντίτυπα, στις ΗΠΑ. Το τραγούδι του δίσκου Can You Feel the Love Tonight, κέρδισε και Όσκαρ Καλύτερου Τραγουδιού. Η πρώτη ταινία κέρδισε συνολικά 2 Όσκαρ και 2 Χρυσές Σφαίρες, μεταξύ άλλων διακρίσεων.

Τίτλοι

Ταινίες

Ο Βασιλιάς των Λιονταριών
Το Ο Βασιλιάς των Λιονταριών είναι η πρώτη ταινία της σειράς και κυκλοφόρησε στις 15 Ιουνίου του 1994. Τη σκηνοθεσία υπέγραψαν οι Ρομπ Μίνκοφ και Ρότζερ Άλερς, με την παραγωγή να γίνεται από την Walt Disney Feature Animation και να είναι η 32η μεγάλου μήκους ταινία της Disney. Η ταινία αυτή ανήκει στην περίοδο, τη λεγόμενη, Αναγέννηση της Disney. Η πλοκή της ταινίας έχει επηρεαστεί αρκετά από το σαιξπηρικό έργο Άμλετ.

Ο Βασιλιάς των Λιονταριών II: Το Βασίλειο του Σίμπα
Το Ο Βασιλιάς των Λιονταριών II: Το Βασίλειο του Σίμπα είναι η δεύτερη ταινία και σίκουελ της πρώτης, η οποία κυκλοφόρησε απευθείας-σε-βίντεο. Η σκηνοθεσία έγινε από τον Ντάρελ Ρούνεϊ. Κυκλοφόρησε στις 27 Οκτωβρίου του 1998, από την Walt Disney Studios Home Entertainment. Όπως και η προηγούμενη ταινία, έτσι κι αυτή βασίστηκε αρκετά σε έργο του Ουίλλιαμ Σαίξπηρ, αυτή τη φορά στο Ρωμαίος και Ιουλιέτα.

Ο Βασιλιάς των Λιονταριών 3: Χακούνα Ματάτα
Το Ο Βασιλιάς των Λιονταριών 3: Χακούνα Ματάτα είναι η τρίτη ταινίας της σειράς, η οποία κι αυτή κυκλοφόρησε απευθείας-σε-βίντεο. Κυκλοφόρησε στις 10 Φεβρουαρίου του 2004, από την Walt Disney Home Entertainment. Η ταινία επικεντρώνεται στον Τιμόν και τον Πούμπα και πώς αυτοί βίωσαν τα γεγονότα των δύο προηγούμενων ταινιών.

Παραπομπές

Εξωτερικοί σύνδεσμοι 
 The Lion King (franchise) στη Wikia

Αμερικανικές ταινίες
Σειρές ταινιών
Γκάρι Λη Κλαρκ Τζ.

Ο Γκάρι Λη Κλαρκ Τζ. (Gary Lee Clark Jr., γενν. 15 Φεβρουαρίου 1984) είναι Αμερικανός μουσικός που ζει και δραστηριοποιείται στο Ώστιν του Τέξας. Ο Κλαρκ έχει εμφανιστεί επί σκηνής με διάφορους θρύλους του rock and roll και έχει δηλώσει ότι επηρεάζεται «από το blues, την jazz, την soul την country, όπως επίσης και το hip hop». Η μουσική ιδιομορφία του Κλαρκ είναι ο παραμορφωμένος ήχος της ηλεκτρικής κιθάρας του και το απαλό φωνητικό στυλ του.

Μουσική πορεία
Ο Γκάρι Λη Κλαρκ Τζ. άρχισε να παίζει κιθάρα σε ηλικία δώδεκα ετών. Γεννήθηκε και μεγάλωσε στο Ώστιν του Τέξας, όπου συμμετείχε σε μικρές συναυλίες σε όλη την διάρκεια της εφηβείας του, έως ότου συνάντησε τον Κλίφορντ Αντόνε (Clifford Antone), ιδιοκτήτη τού ομώνυμου μουσικού κλαμπ του Ώστιν. Το Antone's ήταν το κλαμπ από όπου ξεκίνησαν οι Τζίμι και Στίβι Ρέι Βον, επαναπροσδιορίζοντας το μπλουζ στον χρόνο. Λίγο μετά την συνάντησή του με τον Κλίφορντ, ο Κλαρκ άρχισε να παίζει με μια σειρά από μουσικούς, συμπεριλαμβανομένου του Τζίμι Βον. Ο Βον, όπως και άλλοι στην μουσική κοινότητα του Ώστιν, βοήθησαν τον Κλαρκ στην πορεία του, διευκολύνοντας την άνοδό του στην ροκ εν ρολ σκηνή του Τέξας. Η μουσική του Κλαρκ δείχνει πώς έχουν διαμορφωθεί τα μπλουζ του περασμένου αιώνα από διαφορετικά μουσικά είδη, από το χιπ-χοπ έως την κάουντρι. Το περιοδικό Rolling Stone ανέφερε τον Κλαρκ  ως «Best Young Gun», τον Απρίλιο του 2011, στο τεύχος «Best of Rock». Ο Κλαρκ τραγούδησε και στο bonus track «I Want You Back» από τους Jackson 5 στο άλμπουμ 100 Miles from Memphis.

Δισκογραφία

Studio albums

Live albums

Παραπομπές

Εξωτερικοί σύνδεσμοι

 
 Crossroadsguitarfestival.com
 Review

Αμερικανοί κιθαρίστες
Αμερικανοί τραγουδιστές
Αμερικανοί άνδρες ηθοποιοί κινηματογράφου
Space rock
Α1 Κατηγορία υδατοσφαίρισης γυναικών 2010-11

Το πρωτάθλημα Ελλάδας πόλο γυναικών για την περίοδο 2010–11 ήταν το 24o στην ιστορία του θεσμού. Διεξήχθη με τη συμμετοχή οκτώ ομάδων σε δύο φάσεις, την κανονική περίοδο και τα πλέι οφ, όπου αγωνίστηκαν οι τέσσερις πρώτες ομάδες. Ο Ολυμπιακός για 4η φορά στην ιστορία του αναδείχθηκε πρωταθλητής, επικρατώντας της Βουλιαγμένης με 3-1 νίκες στους τελικούς έχοντας μειονέκτημα έδρας.

Κανονική περίοδος

Βαθμολογία 
Το σύστημα βαθμολόγησης άλλαξε από αυτή την περίοδο. Η νικήτρια ομάδα κερδίζει πλέον τρεις βαθμούς (έναντι των δύο που ίσχυε τα προηγούμενα χρόνια), ενώ ο ένας βαθμός της ισοπαλίας και οι 0 βαθμοί για ήττα παρέμειναν ίδιοι.

Ο Ολυμπιακός έχει ένα μηδενισμό και μία ποινή αφαίρεσης τριών βαθμών, λόγω της χρησιμοποίησης δύο ξένων στον αγώνα με τη Βουλιαγμένη (αρχικό σκορ 8-8, κατοχυρώθηκε με 0-5 στη Βουλιαγμένη).

Πλέι οφ 
Στα πλέι οφ προκρίθηκαν οι τέσσερις πρώτες ομάδες της κανονικής περιόδου. Οι ημιτελικές σειρές και ο μικρός τελικός κρίθηκαν στις δύο νίκες, ενώ ο μεγάλος τελικός κρίθηκε στις τρεις. Ο Ολυμπιακός επικράτησε στους τελικούς και κατέκτησε το πρωτάθλημα.

Οι αγώνες

Ημιτελικοί

Μικροί τελικοί

Μεγάλοι τελικοί

Τελική κατάταξη

Παραπομπές

Πηγές 
Βαθμολογία κανονικής περιόδου (πριν το μηδενισμό του Ολυμπιακού) Ιστότοπος sport-fm.gr.
Τελική βαθμολογία κανονικής περιόδου Ιστότοπος sport-fm.gr.

Εξωτερικοί σύνδεσμοι 
Κολυμβητική Ομοσπονδία Ελλάδος

2010 2011
Υδατοσφαίριση το 2010
Υδατοσφαίριση το 2011
Σιταροχώραφο με Κοράκια

Το Σιταροχώραφο με Κοράκια είναι έργο ζωγραφικής του 1890 του Βίνσεντ βαν Γκογκ. Είναι κοινά αποδεκτό πως αυτός ήταν ο τελευταίος πίνακας του Βαν Γκογκ. Ωστόσο, υπάρχουν ιστορικοί τέχνης που είναι αβέβαιοι ως προς το ποιος πίνακας είναι το τελευταίο του έργο, καθώς δεν υπάρχουν σαφή ιστορικά αρχεία. Υπάρχουν αναφορές από τα γράμματα του πως το "Σιταροχώραφο με Κοράκια" ολοκληρώθηκε κατά τις 10 Ιουλίου και προηγείται των έργων "Δημαρχείο στην Ωβέρ" στις 14 Ιουλίου 1890 και του πίνακα "Κήπος του Ντωμπινύ".<ref name="Letter"/ Επιπλέον, ο Γιάν Χούλσκερ επισημαίνει ότι ο πίνακας με τη συγκομιδή σιταριού, Field with Stacks of Wheat (F771), πρέπει να είναι μεταγενέστερος.

Προέλευση
Το Σιταροχώραφο με Κοράκια του Μουσείου Βαν Γκογκ ζωγραφίστηκε τον Ιούλιο του 1890 τις τελευταίες εβδομάδες της ζωής του Βαν Γκογκ. Πολλοί έχουν υποστηρίξει πως πρόκειται για τον τελευταίο πίνακά του, ενώ είναι επίσης πιθανόν ο πίνακας Ρίζες Δέντρων ή ο Κήπος του Ντωμπινύ να είναι οι τελευταίοι του.

To Σιταροχώραφο με Κοράκια έγινε σε διπλό τετράγωνο καμβά και απεικονίζει έναν δραματικό, συννεφιασμένο ουρανό γεμάτο κοράκια πάνω από ένα χωράφι με σιτάρι. Η αίσθηση της απομόνωσης ενισχύεται από ένα κεντρικό μονοπάτι που οδηγεί στο πουθενά και από την αβέβαιη κατεύθυνση της πτήσης των κορακιών. Το χωράφι με το σιτάρι είναι ανεμοδαρμένο και γεμίζει τα δύο τρίτα του καμβά. Ο Τζουλς Μισελέτ, ένας από τους αγαπημένους συγγραφείς του Βαν Γκογκ, έγραψε για τα κοράκια: «Έχουν ενδιαφέρον για τα πάντα και παρατηρούν τα πάντα. Οι αρχαίοι που έζησαν πολύ περισσότερο από εμάς μέσα και με τη φύση, βρήκαν ότι θα επωφελούνταν πολύ, στα εκατό σκοτεινά πράγματα όπου η ανθρώπινη εμπειρία δεν έχει προσφέρει ακόμα κανένα φως, από τις κατευθύνσεις που είναι τόσο συνετές και σοφές σε ένα πουλί.»

Η Καθλίν Έρικσον βρίσκει τον πίνακα ένα μέσο έκφρασης τόσο της θλίψης όσο και μια αίσθηση της ζωής του που φτάνει στο τέλος της. Τα κοράκια χρησιμοποιούνται από τον Βαν Γκογκ ως σύμβολο του θανάτου και της αναγέννησης ή της ανάστασης. Ο δρόμος, σε σχέση με την αντίθεση χρωμάτων του κόκκινου και του πράσινου, λέγεται από την Έρικσον πως είναι μια αλληγορία για ένα κήρυγμα που έδωσε βασισμένο στο βιβλίο  "Η Πορεία του Προσκυνητή" του Τζον Μπάνιαν, όπου ο προσκυνητής είναι θλιμμένος που ο δρόμος είναι τόσο μακρύς, αλλά χαρούμενος γιατί τον περιμένει η Αιώνια Πόλη στο τέλος του ταξιδιού του.

Δείτε ακόμα
 Για όλους πίνακες του Βαν Γκογκ με σιταροχώραφα δείτε Σιταροχώραφα (σειρά έργων του Βαν Γκογκ).

Παραπομπές

Περαιτέρω ανάγνωση
Erickson, Kathleen Powers. At Eternity's Gate: The Spiritual Vision of Vincent van Gogh, 1998. ISBN 0-8028-4978-4

Έργα ζωγραφικής του Βίνσεντ βαν Γκογκ
Σωκράτης Φάμελλος

Ο Σωκράτης Φάμελλος είναι Έλληνας χημικός μηχανικός και βουλευτής.

Βιογραφία 
Γεννήθηκε το 1966 στην Αθήνα και μεγάλωσε στη Θεσσαλονίκη. Κατοικεί στο Δήμο Θέρμης. Σπούδασε χημικός μηχανικός στο Αριστοτέλειο Πανεπιστήμιο Θεσσαλονίκης και έκανε τις μεταπτυχιακές του σπουδές στο Ελληνικό Ανοικτό Πανεπιστήμιο με ειδίκευση στον Περιβαλλοντικό Σχεδιασμό.

Πολιτική σταδιοδρομία
Είναι μέλος του ΣΥΡΙΖΑ από την ίδρυσή του και μέλος της Νομαρχιακής Επιτροπής του ΣΥΡΙΖΑ Β' Θεσσαλονίκης και της Γραμματείας.

Εξελέγη βουλευτής Β' Θεσσαλονίκης με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015.Στις 4 Οκτωβρίου του 2015 ορίστηκε Κοινοβουλευτικός Εκπρόσωπος του ΣΥΡΙΖΑ μαζί με τη Φωτεινή Βάκη και τον Χρήστο Μαντά.

Στις 5 Νοεμβρίου του 2016 ορίστηκε αναπληρωτής υπουργός Περιβάλλοντος και Ενέργειας, θέση που διατήρησε έως τις 9 Ιουλίου 2019. Ως αναπληρωτής υπουργός είχε στο χαρτοφυλάκιο του θέματα που σχετίζονται με τα Διεθνή και Ελληνικά Περιβαλλοντικά ζητήματα, τα δάση και τα δασικά οικοσυστήματα, τα ύδατα, τους Επιθεωρητές Περιβάλλοντος, τις Προστατευόμενες Περιοχές και το ΕΣΠΑ.

Στις εκλογές του 2019 επανεξελέγη βουλευτής Β' Θεσσαλονίκης.

Παραπομπές

Απόφοιτοι Αριστοτελείου Πανεπιστημίου Θεσσαλονίκης
Έλληνες χημικοί μηχανικοί
Βουλευτές εκλεγμένοι με τον ΣΥΡΙΖΑ
Βουλευτές Β΄ Θεσσαλονίκης
Έλληνες αναπληρωτές υπουργοί Περιβάλλοντος και Ενέργειας
Α1 Κατηγορία υδατοσφαίρισης ανδρών 2016-2017

To πρωτάθλημα Α1 πόλο ανδρών της περιόδου 2016-17, είναι το 31ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση είναι η κανονική περίοδος όπου οι ομάδες αγωνίζονται σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 5η συνεχόμενη χρονιά και 31η στην ιστορία του, ο Ολυμπιακός, επικρατώντας με 3-0 νίκες της Βουλιαγμένης στους τελικούς. Υποβιβάστηκαν στην Α2 ο ΝΟ Πατρών και ο ΝΟ Καλαμακίου.

Κανονική περίοδος

Βαθμολογία

Αποτελέσματα

Πλέι οφ 
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

Προημιτελικοί

Ημιτελικοί

Θέσεις 5-6 
Για τις θέσεις 5-6 έγινε ένας μονός αγώνας ανάμεσα σε Παναθηναϊκό και Παλαιό Φάληρο στην έδρα του πρώτου. Το Παλαιό Φάληρο κέρδισε και κατέκτησε την 5η θέση, ενώ ο Παναθηναϊκός κατετάγη 6ος.

Τελικοί

Μικρός τελικός

Μεγάλος τελικός

Πλέι άουτ 
Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Ο Πανιώνιος έχοντας απέναντι στο ΝΟ Πατρών το προβάδισμα με 1-0 νίκες απ' την κανονική περίοδο, πέτυχε 2 νίκες ακόμα και παρέμεινε στην κατηγορία όπως και η Χίος, η οποία προηγείτο με 2-0 νίκες επί του Καλαμακίου, το οποίο δήλωσε αδυναμία να μεταβεί στη Χίο για τον αγώνα, έχασε με 5-0 στα χαρτιά το παιχνίδι και υποβιβάστηκε και αυτό στην Α2 μαζί με τους Πατρινούς. Στη συνέχεια έγινε ένας μονός αγώνας για τις θέσεις 9-10 για να ολοκληρωθεί η τελική κατάταξη. Ο Πανιώνιος κέρδισε στα πέναλτι τον Νο Χίου με 16-15 (κ.δ. 9-9) και κατέλαβε την 9η θέση.

{|
|valign="top"|

Πλέι άουτ

Θέσεις 9-10

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα

2016 2017
Υδατοσφαίριση το 2016
Υδατοσφαίριση το 2017
Γιόχαν Φρίντριχ Χέρμπαρτ

Ο Γιόχαν Φρίντριχ Χέρμπαρτ (Johann Friedrich Herbart, 4 Μαΐου 1776 - 4 Αυγούστου 1841) ήταν Γερμανός φιλόσοφος, ψυχολόγος και ιδρυτής της παιδαγωγικής ως ακαδημαϊκή αγωγή.

Ο Χέρμπαρτ θεωρείται μεταξύ των μετα-καντιανών φιλοσόφων ως επί το πλείστον ως ο μεγαλύτερος αντίπαλος του Γκέοργκ Βίλχελμ Φρήντριχ Χέγκελ -ιδίως σε σχέση με την αισθητική.

Η ζωή του
Ο Χέρμπαρτ γεννήθηκε στις 4 Μαΐου του 1776 στο Όλντενμπουργκ, στην Κάτω Σαξονία. Μαθητής του Γιόχαν Γκότλιμπ Φίχτε και του Φρίντριχ Σίλερ στην Ιένα, το 1802 άρχισε τη σταδιοδρομία του ως πανεπιστημιακός καθηγητής στο Γκέτινγκεν, όπου έμεινε έως τον θάνατό του το 1841.

Ο Γιόχαν Φρίντριχ Χέρμπαρτ έδωσε έμφαση στις κοινωνικές αρετές και στην ανάπτυξη ενός πλήρους κύκλου ανθρωπιστικών και ιστορικών ενδιαφερόντων, και υποστήριξε πως η παιδεία θα πρέπει να ενεργοποιεί τους ανθρώπους προς την επίτευξη της αρετής, δηλαδή της εσωτερικής ελευθερίας. Θεμελίωσε και συστηματοποίησε την επιστήμη της αγωγής. Θεωρείται ο πατέρας του "ψυχολογισμού" στη φιλοσοφία.

Παραπομπές

Εξωτερικοί σύνδεσμοι
 

Γερμανοί φιλόσοφοι
Φιλόσοφοι του 19ου αιώνα
Φιλόσοφοι της τέχνης
Α1 Κατηγορία υδατοσφαίρισης γυναικών 2016-17

Το πρωτάθλημα Ελλάδας πόλο γυναικών για την περίοδο 2016–17 είναι το 30ο στην ιστορία του θεσμού. Διεξήχθη με τη συμμετοχή οκτώ ομάδων αλλά με νέο σύστημα. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 22 Οκτωβρίου και τελείωσε στις 7 Ιανουαρίου 2017. Η δεύτερη φάση ξεκίνησε στις 28 Ιανουαρίου και ολοκληρώθηκε στις 12 Φεβρουαρίου. Η τρίτη φάση όπου πάλι συγκροτήθηκαν νέοι όμιλοι με βάση την κατάταξη της Β΄ φάσης, ξεκίνησε στις 18 Φεβρουαρίου και ολοκληρώθηκε στις 5 Απριλίου. Οι 4 ομάδες που "επιβίωσαν" απ' αυτό το σύστημα, με το τέλος της τρίτης φάσης, συγκρότησαν και την τετράδα των πλει-οφ του πρωταθλήματος που άρχισαν στις 20 Απριλίου και ολοκληρώθηκαν στις 13 Μαΐου με την ανάδειξη του πρωταθλητή, ο οποίος ήταν ο Ολυμπιακός για 8η φορά στην ιστορία του, επικρατώντας στην σειρά των τελικών με 3-2 της Βουλιαγμένης, ανατρέποντας το 0-2 που είχε προηγηθεί η ομάδα των Νοτίων Προαστίων.

Α' φάση

Α' όμιλος

Β' όμιλος

Β' φάση

Γ' όμιλος 
Στο Γ' όμιλο μετείχαν οι δύο πρώτες ομάδες του Α' ομίλου, και αγωνίστηκαν στις δύο νίκες. Και οι δύο ομάδες συνέχισαν στον Στ' όμιλο.

Δ' όμιλος 
Αγωνίστηκαν οι δύο τελευταίες ομάδες του Α' ομίλου και οι δύο πρώτες του Β' ομίλου. Οι δύο πρώτες προκρίθηκαν στον Στ' όμιλο, ενώ οι δύο τελευταίες στον Ζ' όμιλο.

Ε' όμιλος 
Στον Ε' όμιλο μετείχαν οι δύο τελευταίες ομάδες του Β' ομίλου, και αγωνίστηκαν στις δύο νίκες. Και οι δύο ομάδες συνεχίσαν στον Ζ' όμιλο.

Γ' φάση

Στ' όμιλος 
Οι ομάδες ξεκίνησαν με μπόνους βαθμών: 1η Γ' ομίλου: 6 βαθμοί, 2η Γ' ομίλου: 3 βαθμοί, 1η Δ' ομίλου: 1 βαθμός, 2η Δ' ομίλου: 0 βαθμοί. Όλες οι ομάδες συνέχισαν στα πλέι οφ.

Ζ' όμιλος 
Οι ομάδες ξεκίνησαν με μπόνους βαθμών: 3η Δ' ομίλου: 6 βαθμοί, 4η Δ' ομίλου: 3 βαθμοί, 1η Ε' ομίλου: 1 βαθμός, 2η Ε' ομίλου: 0 βαθμοί.

Πλέι άουτ 
Μετείχαν οι 2 τελευταίες ομάδες του Ζ' ομίλου και αγωνίστηκαν στις 2 νίκες. Ο Τρίτων Αμαρουσίου με 2-1 παρέμεινε στην κατηγορία και υποβιβάστηκε στην Α2 ο Ηλυσιακός.

Πλέι οφ 
Συμμετείχαν οι ομάδες του Στ' ομίλου. Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

Ημιτελικοί

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
 Κολυμβητική Ομοσπονδία Ελλάδος
 Αποτελέσματα
 Προκήρυξη πρωταθλήματος

2016 2017
Υδατοσφαίριση το 2016
Υδατοσφαίριση το 2017
Περιφέρεια Σιμίγιου

Η Περιφέρεια Σιμίγιου (Αγγλικά: Simiyu Region, Σουαχίλι: Mkoa wa Simiyu), είναι μια από τις 30 διοικητικές περιφέρειες της Τανζανίας. 

Περιφερειακή πρωτεύουσα είναι η πόλη Μπαριάντι (Bariadi). Η περιφέρεια δημιουργήθηκε το Μάρτιο του 2012, από τμήμα της Περιφέρειας Σινυάνγκα (Shinyanga Region).

Σύμφωνα με την εθνική απογραφή του 2012, ο πληθυσμός στην περιφέρεια ήταν 1.584.157 άτομα. Για το διάστημα 2002-2012, η περιοχή είχε μέσο ετήσιο ρυθμό αύξησης του πληθυσμού 1,8 τοις εκατό, ο οποίος ήταν ο εικοστός τρίτος υψηλότερος στη χώρα. Ήταν επίσης, η δέκατη πέμπτη πιο πυκνοκατοικημένη περιοχή με 63 άτομα ανά τετραγωνικό χιλιόμετρο.

Περιοχές (ή Επαρχίες)
Η περιφέρεια διαιρείται διοικητικά σε πέντε Περιοχές (ή Επαρχίες):

Δείτε επίσης
 Διοικητικές υποδιαιρέσεις της Τανζανίας
 Μπαριάντι

Παραπομπές

Εξωτερικοί σύνδεσμοι
Κρις Σάντερς

Ο Κρίστοφερ Μάικλ "Κρις" Σάντερς (αγγλικά: Christopher Michael "Chris" Sanders, 12 Μαρτίου 1962) είναι Αμερικανός animator, σκηνοθέτης κινουμένων σχεδίων, εικονογράφος και ηθοποιός φωνής. Περισσότερο γνωστός είναι για τη σκηνοθεσία του, μαζί με τον Ντιν ΝτεΜπλουά, στην ταινία της Disney Lilo & Stitch (2002), καθώς και για το Πώς να εκπαιδεύσετε το δράκο σας (2010), της DreamWorks. Επίσης, δίνει και τη φωνή του Stitch, σχεδόν σε όλα το franchise. Πριν φύγει από την Disney,  είχε εργαστεί εκεί ως storyboard καλλιτέχνης, σε ταινίες όπως το Η Πεντάμορφη και το Τέρας (1991), το Αλαντίν (1992) και το Ο Βασιλιάς των Λιονταριών (1994).

Παραπομπές

Εξωτερικοί σύνδεσμοι 

Chris Sanders at DeviantArt
Official Site
Twitter page
Kiskaloo Web Comic

Αμερικανοί animators
Αμερικανοί εικονογράφοι
Αμερικανοί σκηνοθέτες
Αμερικανοί σεναριογράφοι
Σκηνοθέτες κινουμένων σχεδίων
Αμερικανοί άνδρες ηθοποιοί φωνής
Κύπελλο Κύπρου ποδοσφαίρου γυναικών 2012-13

Το Κύπελλο Κύπρου 2012-13 ήταν η 9η έκδοση του Κυπέλλου Κύπρου. Νικήτρια αναδείχθηκε η Apollon Ladies για 5η φορά στην ιστορία της.

Σύστημα διεξαγωγής 
Στο κύπελλο Κύπρου 2012-13 συμμετείχαν οι 7 από τις 8 ομάδες του πρωταθλήματος Παγκυπρίου πρωταθλήματος ποδοσφαίρου γυναικών. Η Αθλητική Ένωση Αμμοχώστου δεν δήλωσε συμμετοχή.

Διεξήχθη σε 3 γύρους. Στους πρώτους 2 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Ο τελικός ήταν μονός και διεξήχθη σε ουδέτερο στάδιο.

Προημιτελικά 
Στην προημιτελική φάση συμμετείχαν 7 ομάδες. Η Αφροδίτη Πόλης Χρυσοχούς προκρίθηκε χωρίς αγώνα. Οι αγώνες της προημιτελικής φάσης έγιναν στις 14 Απριλίου 2013.

Ημιτελικά 
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.

Τελικός 
Στον τελικό προκρίθηκαν η Apollon Ladies και η Λευκοθέα Λατσιών. Ο τελικός διεξήχθη στις 28 Απριλίου 2013 στο Στάδιο Τάσος Μάρκου στο Παραλίμνι. Νικήτρια ήταν η Apollon Ladies με σκορ 2-1.

Παραπομπές

Πηγές

Δείτε επίσης 

 Κύπελλο Κύπρου (ποδόσφαιρο γυναικών)
 Κύπελλο Κύπρου ποδοσφαίρου ανδρών 2012-13
 Παγκύπριο πρωτάθλημα ποδοσφαίρου γυναικών 2012-13

Εγχώρια ποδοσφαιρικά κύπελλα 2012-2013
Κύπελλο Κύπρου (ποδόσφαιρο γυναικών)
Δημήτρης Καμμένος

Ο Δημήτρης Καμμένος (Αθήνα, 27 Απριλίου 1966) είναι Έλληνας πολιτικός, πρώην βουλευτής αρχικά εκλεγμένος με τους Ανεξάρτητους Έλληνες, που αργότερα διεγράφη από την ΚΟ του κόμματος. Δεν έχει συγγενική σχέση με τον Πάνο Καμμένο.

Βιογραφικά στοιχεία 

Γεννήθηκε στις 27 Απριλίου 1966 στην Αθήνα. Σπούδασε στο τμήμα διοίκησης επιχειρήσεων του Αμερικανικού Κολλεγίου Αθηνών και συμπλήρωσε τις σπουδές του στην Αγγλία και τις ΗΠΑ. Ασχολήθηκε με τις επιχειρήσεις διατελώντας μεταξύ άλλων εκτελεστικός διευθυντής της American Express.

Με τους Ανεξάρτητους Έλληνες 
Υπήρξε ιδρυτικό μέλος του κόμματος των Ανεξαρτήτων Ελλήνων, με το οποίο εξελέγη βουλευτής στην περιφέρεια Β΄ Πειραιώς στις εκλογές του Ιανουαρίου και Σεπτεμβρίου του 2015. Στην κυβέρνηση Τσίπρα που σχηματίστηκε στις 23 Σεπτεμβρίου του 2015 τοποθετήθηκε υφυπουργός Υποδομών, Μεταφορών και Δικτύων, θέση στην οποία όμως παρέμεινε μόλις μία μέρα λόγω αντιδράσεων. Στις 5 Ιουλίου 2017, εξελέγη αντιπρόεδρος της Βουλής των Ελλήνων.

Στις 16 Ιουνίου 2018, ψήφισε θετικά στην πρόταση δυσπιστίας κατά της κυβέρνησης ΣΥΡΙΖΑ-ΑΝΕΛ με αφορμή το Μακεδονικό και την ίδια ημέρα διεγράφη από την ΚΟ των ΑΝΕΛ. Εν συνεχεία, αρνήθηκε να παραιτηθεί και να παραδώσει την αντιπροεδρία της Βουλής, αλλά τελικώς το έπραξε.

Ίδρυση νέου κόμματος 
Στις 10 Ιουλίου 2018, ανακοίνωσε την ίδρυση κόμματος μαζί με το πρώην στέλεχος της Νέας Δημοκρατίας, Τάκη Μπαλτάκο, που θέτει ως στόχους τη «μη παράδοση του ονόματος "Μακεδονία" σε Σλάβους», καθώς και τον αγώνα ενάντια στην αριστερή κυβέρνηση του ΣΥΡΙΖΑ. Τον Οκτώβριο γνωστοποίησε από κοινού με τον Μπαλτάκο, ότι το όνομα του κόμματος είναι Δύναμη Ελληνισμού.

Αμφιλεγόμενες δηλώσεις 
Στις 24 Σεπτεμβρίου 2015 αναγκάστηκε να παραιτηθεί από τη θέση του υφυπουργού Υποδομών, Μεταφορών και Δικτύων ύστερα από αντιδράσεις σχετικά με ρατσιστικά, αντισημιτικά και ομοφοβικά σχόλιά του στα μέσα δικτύωσης, που υποστήριξε ότι δεν έγραψε ο ίδιος. Ανάμεσα στα tweets του βρέθηκε μία επεξεργασμένη φωτογραφία από την πύλη του Άουσβιτς, η οποία από "Arbeit macht frei" μετατράπηκε σε «Μένουμε Ευρώπη» με σκοπό τον εμφανή χλευασμό του κινήματος υπέρ της παραμονής στην Ευρωπαϊκή Ένωση.

Με αφορμή την ψήφιση διάταξης του 2018 που επιτρέπει σε ομόφυλα ζευγάρια τα οποία έχουν συνάψει σύμφωνο συμβίωσης να γίνουν ανάδοχοι γονείς, αρνήθηκε να υπερψηφίσει και ανέφερε ότι δεν υπάρχει επιστημονική έρευνα ότι θα έχουν μια φυσιολογική ζωή. Έκανε λόγο, επίσης, για πιθανό bullying και δήλωσε μεταξύ άλλων «Σκεφτείτε σε ένα σχολείο τι θα τους λένε για δύο μπαμπάδες και δύο μαμάδες».

Παραπομπές 

Βουλευτές Β' Πειραιά
Βουλευτές εκλεγμένοι με τους Ανεξάρτητους Έλληνες
Έλληνες βουλευτές διαγραφέντες
Αντιπρόεδροι της Βουλής των Ελλήνων
Έλληνες αρχηγοί κομμάτων
Walt Disney Records

H Walt Disney Records είναι αμερικανική δισκογραφική εταιρεία της Disney Music Group. Ιδρύθηκε το 1956, υπό την ονομασία Disneyland Records. Πριν την ίδρυση αυτής της εταιρείας, η Disney κυκλοφορούσε τα κομμάτια των ταινιών της με άλλες εταιρείες, όπως τις RCA Records, Decca Records, Capitol Records κλπ. Την ιδέα την είχε και την πρότεινε ο αδελφός του Ουώλτ Ντίσνεϋ, Ρόι Ο. Ντίσνεϋ ότι δηλαδή η Disney, θα έπρεπε να έχει δική της δισκογραφική εταιρεία. Αργότερα, ο Ρόι, διόρισε διευθυντή του νεοσύστατου τμήματος, τον Τζίμι Τζόνσον. Από το 1989, έχει την τρέχουσα ονομασία της. Η εταιρεία αυτή τη στιγμή κυκλοφορεί soundtrack ταινιών της Disney αλλά και τη μουσική των θεματικών της πάρκων.

Παραπομπές

Εξωτερικοί σύνδεσμοι 
 
 Mouse Tracks: The Story of Walt Disney Records
 Walt Disney Records Database
 Disney.go.com
 Columbia.edu

The Walt Disney Company
 
Δισκογραφικές εταιρίες soundtracks
Δισκογραφικές εταιρίες pop μουσικής
Γιάννης Τσιρώνης

Ο Γιάννης Τσιρώνης είναι Έλληνας χημικός και πολιτικός.

Γεννήθηκε το 1958 στην Αθήνα. Σπούδασε χημικός είναι καθηγητής Οργανικής χημείας και Βιοχημείας.

Πολιτική σταδιοδρομία
Κατά τη διάρκεια των φοιτητικών του χρόνων εντάχθηκε στην οργάνωση ΕΚΟΝ Ρήγας Φεραίος. Το 1983 αποχωρεί και εντάσσεται στην Εναλλακτική Κίνηση Οικολόγων. Στη συνέχεια, οργανώθηκε στους Οικολόγους Πράσινους από την ίδρυσή τους.

Εξελέγη βουλευτής Β' Αθηνών με τον ΣΥΡΙΖΑ ως μέλος των Οικολόγων Πρασίνων στις εκλογές του Σεπτεμβρίου του 2015.

Διετέλεσε αναπληρωτής υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα. Στη δεύτερη κυβέρνηση Τσίπρα ήταν αναπληρωτής υπουργός Περιβάλλοντος και στη συνέχεια αναπληρωτής υπουργός  Αγροτικής Ανάπτυξης και Τροφίμων.

Τον Φεβρουάριο του 2019 ανακοίνωσε την υποψηφιότητά του για τη δημαρχία της Αθήνας, την οποία απέσυρε τον Μάιο, προκειμένου να στηρίξει τον υποψήφιο του ΣΥΡΙΖΑ, Νάσο Ηλιόπουλο.

Παραπομπές 

Έλληνες χημικοί
Βουλευτές Β' Αθηνών
Βουλευτές εκλεγμένοι με τον ΣΥΡΙΖΑ
Έλληνες αναπληρωτές υπουργοί Παραγωγικής Ανασυγκρότησης, Περιβάλλοντος και Ενέργειας
Έλληνες αναπληρωτές υπουργοί Αγροτικής Ανάπτυξης και Τροφίμων
Έλληνες αναπληρωτές υπουργοί Περιβάλλοντος και Ενέργειας
Λεγεών (δαίμονες)

Λεγεών είναι μια ομάδα από δαίμονες που αναφέρονται στην Καινή Διαθήκη, σε ένα περιστατικό κατά το οποίο ο Ιησούς πραγματοποίησε έναν εξορκισμό.

Ανάπτυξη της ιστορίας 
Η παλαιότερη εκδοχή της ιστορίας αυτής απαντά στο Κατά Μάρκον Ευαγγέλιον, όπου περιγράφεται να λαμβάνει χώρα  στη «χώρα των Γαδαρηνών». Ο Ιησούς συνάντησε ένα δαιμονισμένο, και κάλεσε τον δαίμονα να βγει από αυτόν, απαιτώντας να μάθει το όνομά του – ένα σημαντικό στοιχείο της παραδοσιακής πρακτικής του εξορκισμού. Ανακάλυψε ότι ο άνθρωπος είχε κυριευθεί από ένα πλήθος δαιμόνων, το οποίο έδωσε το συλλογικό όνομα «Λεγεών». Οι δαίμονες φοβούμενοι ότι ο Ιησούς θα τους οδηγούσε έξω από τον κόσμο και μέσα στην άβυσσο, τον παρακάλεσαν να τους στείλει σε ένα κοπάδι από γουρούνια, το οποίο και έκανε . Τα γουρούνια, στη συνέχεια, όρμησαν βιαστικά προς τον γκρεμό και έπεσαν στη γειτονική λίμνη όπου και πνίγηκαν. (Κατά Μάρκον 5,1-13)

Η ιστορία αυτή συναντάται και στα άλλα Συνοπτικά Ευαγγέλια. Το Κατὰ Λουκὰν Ευαγγέλιον συντομεύει την ιστορία, αλλά διατηρεί τις περισσότερες λεπτομέρειες. (Κατά Λουκά 8,26-33). Το κατά Ματθαίον Ευαγγέλιον την συντομεύει πιο δραματικά, ο ένας δαιμονισμένος αλλάζει σε δύο άνδρες (μια συγκεκριμένη υφολογική μέθοδος του συγγραφέα), ενώ αλλάζει και η θέση της «χώρας των Γαδαρηνών». Αυτό οφείλεται πιθανώς στο ότι ο συγγραφέας γνώριζε ότι η Γέρασα απέχει στην πραγματικότητα περίπου 50 χλμ. μακριά από τη Θάλασσα της Γαλιλαίας (αν και τα Γάδαρα απέχουν επίσης 10 χιλιόμετρα). Σε αυτήν την εκδοχή, οι δαίμονες παραμένουν ανώνυμοι.  (Κατά Ματθαίον 8,28-32)

Πολιτιστικό υπόβαθρο 
Ο συγγραφέας του Ευαγγελίου του Μάρκου, θα μπορούσε κάλλιστα να αναμένει οι αναγνώστες να συνδέσουν την ονομασία «Λεγεών» με τον Ρωμαϊκό στρατιωτικό σχηματισμό, ο οποίος ήταν δραστήριος στην χώρα την περίοδο εκείνη (περίπου το 70 μ.Χ ). Πιθανώς η πρόθεσή του ήταν να δείξει ότι ο Ιησούς ήταν ισχυρότερος από τις δυνάμεις κατοχής των Ρωμαίων. Ο Σεγιουν Κιμ, ωστόσο, επισημαίνει ότι η λατινική λέξη λεγεών (legio) χρησιμοποιούνταν ευρέως ως δάνειο στα εβραϊκά και στα αραμαϊκά για να δείξει ένα μεγάλο αριθμό.

Αναφορές

Για περαιτέρω ανάγνωση

Εξωτερικοί σύνδεσμοι 
 EarlyChristianWritings.com το Ευαγγέλιο του Μάρκου, βλ. τη συζήτηση στο κάτω μέρος της σελίδας

Δαίμονες
Πρόσωπα της Καινής Διαθήκης
Δαίμονες στον Χριστιανισμό
Ποντεβίκο

Η Ποντεβίκο (ιταλικά: Pontevico, διάλεκτος του Μπρέσια Puntìch) είναι μικρή πόλη της βόρειας Ιταλίας στην επαρχία του Μπρέσια και έχει πληθυσμό 7.159 κατοίκων, σύμφωνα με στοιχεία του 2015.

Προσωπικότητες από την Ποντεβίκο 
 Άντζελο Μπανιάσκο (1943) καρδινάλιος, επίσκοπος της Ρωμαιοκαθολικής Εκκλησίας, με έδρα το Γένοβα, πρόεδρος της Ιταλικής Επισκοπικής Διάσκεψης.

Δημογραφικά στοιχεία
Σήμερα ο πληθυσμός ανέρχεται στους  7.159 μόνιμους κατοίκους.

Εξωτερικοί σύνδεσμοι 

 Επίσημη ιστοσελίδα
 Μνημεία της Λομβαρδίας

Παραπομπές

Πόλεις της επαρχίας της Μπρέσια
Τσόκερ

Το τσόκερ είναι ένα στενό κολιέ το οποίο φοριέται γύρω από τον λαιμό. Μπορεί να φτιαχτεί από μια ποικιλία υλικών, όπως βελούδο, πλαστικό, χάντρες, δέρμα, μέταλλο (ασήμι, χρυσό ή πλατίνα, κλπ). Μπορεί να είναι διακοσμημένο με διάφορα υλικά, όπως πούλιες, καρφιά, ή ένα μενταγιόν.

Τα πιο κοινά τσόκερ περιλαμβάνουν το Victorian, vintage, χωρίς κούμπωμα, Gothic, μενταγιόν, με πολύτιμους λίθους, ή τατουάζ.

Ιστορικά, συνδέονταν με την  υψηλή ραπτική, αλλά μπορούσε να έχει διαφορετικές σημασίες κάτω από διαφορετικές συνθήκες. Οι μπαλαρίνες και μέλη της ανώτερης τάξης στα τέλη του 19ου αιώνα, συνήθως φορούσαν ορισμένους τύπους τσόκερ. Ωστόσο, την ίδια εποχή, ένα απλό, λεπτό, τσόκερ από κόκκινη ή μαύρη κορδέλα συνδεόταν με την πορνεία στα τέλη του 19ου αιώνα, όπως φαίνεται στην Ολυμπία (1861) του Μανέ ενώ ένα απλό, μαύρο πλεκτό τσόκερ ή κορδέλα θα μπορούσε να υποδηλώνει μυστικά λεσβιασμό στην Εποχή της Οικονομικής Ύφεσης.

Τον 19ο αιώνα η μόδα των φαρδιών τσόκερ έφτασε στο αποκορύφωμά της γύρω στο 1900 κατά ένα μέρος χάρη στην Αλεξάνδρα της Δανίας, που το φορούσε για να κρύψει μια μικρή ουλή. Τα τσόκερ ήταν μοδάτα και στη δεκαετία του 1920 και πάλι στη δεκαετία του '40 ως "colliers de chien."

Τα τσόκερ έγιναν αρκετά δημοφιλή μεταξύ των γυναικών και των κοριτσιών κατά τη δεκαετία του 1990. Η μόδα της δεκαετίας του 1990 πρόσφατα επανεμφανίστηκε στα μέσα της δεκαετίας του 2010.

Αναφορές 

Τσοκερ
Σύμβολα
Η Αγαπημένη

Η Αγαπημένη (επίσης Η Νύφη) είναι ελαιογραφία σε καμβά του Άγγλου καλλιτέχνη Ντάντε Γκάμπριελ Ροσέτι, που ζωγραφίστηκε αρχικά το 1865 και βρίσκεται σήμερα στην Πινακοθήκη Μοντέρνας Τέχνης Τέιτ στο Λονδίνο.

Ιστορία
Αυτός ο πίνακας απεικονίζει το Άσμα Ασμάτων του Σολωμόντα. Δύο αποσπάσματα από το "Άσμα Ασμάτων" είναι χαραγμένα στο επιχρυσωμένο πλαίσιο της εικόνας:

     "Ο αγαπημένος μου είναι δικός μου και εγώ δική του" (2:16)
και
      "Αφήστε τον να με φιλήσει με τα φιλιά του στόματός του: γιατί η αγάπη του είναι καλύτερη από το κρασί (1: 2)"

Η νύφη, που εδώ βρίσκεται τη στιγμή που σηκώνει πίσω το πέπλο της, παρακολουθείται από τέσσερις παρθένες παράνυφους και έναν Αφρικανό υπηρέτη. Όλα έρχονται εντυπωσιακά σε αντίθεση με τα κόκκινα μαλλιά και το χλωμό δέρμα της νύφης: όχι μόνο η Αφρικανική επιδερμίδα και τα χαρακτηριστικά, αλλά και οι διάφορες αποχρώσεις των μελαχρινών μαλλιών και του σκούρου καυκάσιου τόνου του δέρματος και των τεσσάρων παράνυφων. Έχει προταθεί ότι αυτή η αντίθεση των χρωμάτων, προσεκτικά ζωγραφισμένη ως πλαίσιο για τα χαρακτηριστικά της νύφης, είχε επηρεαστεί από έναν αμφιλεγόμενο πίνακα από τον Εντουάρ Μανέ, με τίτλο Ολυμπία (πρωτο-παρουσίαστηκε το 1865). Ο Ροσέτι έκανε μια επίσκεψη στο Μανέ, ενώ εργαζόταν στο έργο "Η Αγαπημένη" και ο πίνακας επίσης οφείλει πολλά στα έργα του Τιτσιάνο.

Ο Ροσέτι ζωγράφισε τη νύφη με ένα κάλυμμα για το κεφάλι το οποίο είναι σαφώς αναγνωρίσιμο ως περουβιανό και με ένα ιαπωνικό φόρεμα. Και πάλι αυτή η αφθονία του εξωτικού υφάσματος πλαισιώνει το πρόσωπο της νύφης, κυριαρχώντας στο κέντρο του καμβά με τα δυτικό-ευρωπαϊκά χαρακτηριστικά του. Ο Ροσέτι τελείωσε φαινομενικά αυτή την ελαιογραφία το 1866, αλλά συνέχισε να κάνει αλλαγές σε αυτήν καθ 'όλη τη ζωή του.

Δείτε ακόμα
 Αγγλική τέχνη
 Κατάλογος έργων του Ντάντε Γκάμπριελ Ροσέτι
 Ο Ροσέτι και ο Κύκλος του από τον Μαξ Μπιρμπόχμ
 Προραφαηλίτες

Παραπομπές

Περαιτέρω ανάγνωση
 Doughty, Oswald (1949) A Victorian Romantic: Dante Gabriel Rossetti  London: Frederick Muller
 Fredeman, William E. (Ed.) (2002-8) The correspondence of Dante Gabriel Rossetti. 7 Vols. Brewer, Cambridge.
 Hilto, Timoth (1970). The Pre-Raphelites. London: Thames and Hudson, New York: Abrams.
 Linafelt, Tod (2002). "Biblical Love Poetry (...and God)".  Journal of the American Academy of Religion 70 (2).
 Pope, Marvin H. (1977). Song of Songs: A New Translation with Introduction and Commentary.Anchor Bible 7C. 2 volumes. Garden City, New York: Doubleday.
 Ash, Russell. (1995) Dante Gabriel Rossetti. London: Pavilion Books.
 Surtees, Virginia. (1971) Dante Gabriel Rossetti. 2 vols. Oxford: Clarendon Press.
 Treuherz, Julian, Prettejohn, Elizabeth, and Becker, Edwin (2003). Dante Gabriel Rossetti. London: Thames & Hudson.
 Todd, Pamela (2001). Pre-Raphaelites at Home, New York: Watson-Giptill Publications.

Εξωτερικοί σύνδεσμοι

 Τα αρχεία Ροσέτι
 Αρχεία στο διαδίκτυο των Μουσείων του Μπίρμινχαμ και Πινακοθήκες Τέχνης των Προραφαηλιτών
 Η επίσημη ιστοσελίδα της Πινακοθήκης Μοντέρνας Τέχνης Τέιτ 

Έργα ζωγραφικής του Ντάντε Γκάμπριελ Ροσέτι
Εθνοφυλακή (Ελλάδα)

Η Εθνοφυλακή αποτελεί τμήμα του Ελληνικού Στρατού. Σκοπό έχει την προάσπιση της χώρας. Μονάδες εθνοφυλάκων υπάρχουν στην ηπειρωτική Ελλάδα αλλά και στα νησιά.

Η επιλογή των Εθνοφυλάκων γίνεται με βάση ορισμένα κριτήρια, τα οποία περιλαμβάνουν την εκπλήρωση της στρατιωτικής θητείας με λευκό απολυτήριο στρατού, ή την εθελοντική κατάταξη, όπως και την εντοπιότητα με βάση το στρατόπεδο στο οποίο εδρεύει η μονάδα Εθνοφυλακής.

Ιστορία 
Το 1948 συστάθηκαν τα λεγόμενα Τάγματα Εθνοφυλακής Αμύνης (ΤΕΑ) με σκοπό την αντικατάσταση των ΜΑΥ και ΜΑΔ. Τα Τάγματα Εθνοφυλακής Αμύνης καταργήθηκαν το 1982 και αντικαταστάθηκαν από την Εθνοφυλακή.

Έμβλημα 

Το έμβλημα της Εθνοφυλακής περιλαμβάνει ένα στάχυ, σύμβολο της υπαίθρου, πάνω σε μία αρχαία ασπίδα, η οποία βρίσκεται στο κέντρο ενός λευκού σταυρού σε μπλε φόντο, σύμβολο της ελληνικής σημαίας. Στην κορυφή του θυρεού υπήρχε η επιγραφή ΕΘΝΟΦΥΛΑΚΗ. Ο θυρεός, από το 2017, φέρει στην κορυφή του το ρητό ΕΧΘΡΟΥΣ ΑΜΥΝΟΥ.

Παραπομπές

Εξωτερικοί σύνδεσμοι 
 

Ελληνικός Στρατός
Σχηματισμός Μάχης της Ευρωπαϊκής Ένωσης

O Σχηματισμός Μάχης της Ευρωπαϊκής Ένωσης (EU BG) είναι πολυεθνικός τακτικός σχηματισμός που ακολουθεί την Κοινή Πολιτική Ασφάλειας και Άμυνας (ΚΠΑΑ) της Ευρωπαϊκής Ένωσης (ΕΕ). Απαρτίζεται από ένα συνασπισμό κρατών μελών, ενώ κάθε ένας από τους δεκαοκτώ σχηματισμούς αποτελείται από ένα ενισχυμένο τάγμα (1.500 στρατιώτες) με στοιχεία υποστήριξης μάχης. Οι σχηματισμοί είναι τακτικοί, έτσι ώστε να είναι έτοιμοι για επέμβαση ανά πάσα στιγμή. Οι δυνάμεις βρίσκονται υπό τον άμεσο έλεγχο του Συμβουλίου της Ευρωπαϊκής Ένωσης.

Οι μάχιμες μονάδες ήταν σε πλήρη επιχειρησιακή ικανότητα την 1η Ιανουαρίου του 2007, αν και, από τον Ιούλιο του 2015 δεν υπάρχει στρατιωτική δράση. Βασίζονται στις υπάρχουσες ad hoc αποστολές που η Ευρωπαϊκή Ένωση έχει αναλάβει και έχουν περιγραφεί από ορισμένους ως ένας νέος «τακτικός στρατός» για την Ευρώπη. Τα στρατεύματα και ο εξοπλισμός προέρχονται από τα κράτη μέλη της ΕΕ στο πλαίσιο ενός «ηγετικού κράτους». Το 2004, ο Γραμματέας των Ηνωμένων Εθνών, Κόφι Ανάν, χαιρέτισε τα σχέδια και υπογράμμισε την αξία και τη σημασία των μάχιμων μονάδων, βοηθώντας τη συμφωνία των Ηνωμένων Εθνών σε εστίες κρίσης.

Παραπομπές

Εξωτερικοί σύνδεσμοι 
 
 Factsheet on Battlegroups – European Parliament

Ευρωπαϊκή Ένωση
Άννα Βαγενά

Η Άννα Βαγενά (15 Ιουνίου 1947, Λάρισα) είναι Ελληνίδα ηθοποιός και πολιτικός.

Καλλιτεχνική πορεία
Είναι απόφοιτη των δραματικών σχολών του Θεάτρου Τέχνης Κάρολος Κουν και του Εθνικού Θεάτρου, ενώ έχει σπουδάσει και στη Νομική Αθηνών. Έχει συμμετάσχει σε πολλές θεατρικές παραστάσεις, μεταξύ αυτών ο Γυάλινος Κόσμος, οι Εκκλησιάζουσες, η Τρισεύγενη, ο Προμηθεύς Δεσμώτης και το Καμίνο Ρεάλ.

Η πιο σημαντική της κινηματογραφική συμμετοχή είναι ο πρωταγωνιστικός ρόλος στην ταινία Το προξενιό της Άννας του Παντελή Βούλγαρη, που της χάρισε το βραβείο Α' γυναικείου ρόλου στο φεστιβάλ της Θεσσαλονίκης το 1979. Άλλες ταινίες που έχει παίξει είναι το Ορατότης μηδέν, Ο μεγάλος ερωτικός, Επιχείρησις Κράιπε-Ο Τάφος του Γ' Ράιχ, Από πού πάνε για τη χαβούζα; και Ο βασιλιάς.

Τη δεκαετία του '80 συμμετείχε στην κωμική τηλεοπτική σειρά της ΕΡΤ2 Το κανάλι της Βαγγελίτσας, στη δραματική σειρά της ΕΤ1 "Το ταξίδι που σκοτώνει" (1992), ενώ έπαιξε και σε διάφορες βιντεοταινίες. Την περίοδο 1996-1997 συμμετείχε στην επιτυχημένη σειρά του Mega, Λόγω Τιμής. To 1999 ίδρυσε το Θέατρο «Μεταξουργείο» μαζί με τον σύζυγό της Λουκιανό Κηλαηδόνη. To 2006 δημοσίευσε το βιβλίο Το Θεσσαλικό μου θέατρο, που κυκλοφορεί από τις εκδόσεις Κέδρος.

Πολιτική σταδιοδρομία
Κατά τη διάρκεια των μαθητικών της χρόνων οργανώθηκε στη Νεολαία Λαμπράκη. Έχει εκλεγεί δύο φορές δημοτική σύμβουλος στον Δήμο Λάρισας.

Στις εκλογές του 2009 ήταν υποψήφια με το ΠΑΣΟΚ στην Α' Αθηνών. Εξελέγη βουλευτής στις 12 Φεβρουαρίου του 2012, μετά από την παραίτηση της Πέμης Ζούνη. Διεγράφη την επόμενη ημέρα, επειδή καταψήφισε το μνημόνιο και παρέμεινε ως ανεξάρτητη μέχρι τη διάλυση της Βουλής.

Στη συνέχεια, συνεργάστηκε με τον ΣΥΡΙΖΑ και εξελέγη βουλευτής Λάρισας στις εκλογές του Ιανουαρίου και του Σεπτεμβρίου του 2015. Τον Σεπτέμβριο του 2016 δήλωσε πως δε θα είναι ξανά υποψήφια σε βουλευτικές εκλογές. Ωστόσο, στις βουλευτικές εκλογές του 2019 έθεσε εκ νέου υποψηφιότητα με τον ΣΥΡΙΖΑ στην περιφέρεια Λάρισας και επανεξελέγη.

Θεατρικές παραστάσεις 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Εξωτερικοί σύνδεσμοι
Η Άννα Βαγενά στο ψηφιοποιημένο αρχείο του Εθνικού Θεάτρου
Βιογραφικό στην ιστοσελίδα της Βουλής
Βιογραφικό στο Θέατρο «Μεταξουργείο»

Βουλευτές εκλεγμένοι με το ΠΑΣΟΚ
Βουλευτές Α' Αθηνών
Έλληνες βουλευτές διαγραφέντες
Βουλευτές εκλεγμένοι με τον ΣΥΡΙΖΑ
Βουλευτές Λάρισας
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Έλληνες πολιτικοί του 21ου αιώνα
Ρόι Ε. Ντίσνεϋ

Ο Ρόι Έντουαρντ Ντίσνεϋ, KCSG  (αγγλικά: Roy Edward Disney, 10 Ιανουαρίου 1930 - 16 Δεκεμβρίου 2009) ήταν ένα από τα μακροχρόνια στελέχη της The Walt Disney Company, της οποίας οι ιδρυτές Ουώλτ Ντίσνεϋ και Ρόι Ο. Ντίσνεϋ, ήταν συγγενείς του, θείος ο πρώτος και πατέρας του ο δεύτερος. Μέχρι και τη στιγμή του θανάτου του ήταν μέτοχος της εταιρείας,  και σύμβουλος παραγωγής, καθώς κι Επίτιμος Σκηνοθέτης του σκηνοθετικού επιτελείου της. Έγινε περισσότερο γνωστός, όταν απομάκρυνε από την εταιρεία τους παραγωγούς Ρον. Γ. Μίλερ (1984) και Μάικλ Άισνερ (2005). Ο Ρόι είναι το τελευταίο μέλος της οικογένειας Ντίσνεϋ, που ασχολήθηκε ενεργά με την εταιρεία , ενώ καμιά φορά συγκρινόταν με τον θείο του και τον πατέρα του. Το 2006, το περιοδικό Forbes, εκτίμησε την περιουσία του περί τα 1.2 δισεκατομμύρια δολάρια.

Παραπομπές

Εξωτερικοί σύνδεσμοι 
 
 Interview with Netribution
 Association for Computing Machinery Video Interview with Roy E. Disney
 
 Roy E Disney - Daily Telegraph obituary
 

Αμερικανοί επιχειρηματίες
El Capitan Theatre

To El Capitan Theatre είναι ένα  πλήρως αναπαλαιωμένο movie palace, που βρίσκεται στο 6838, στη Λεωφόρο Χόλιγουντ, στο Χόλιγουντ. Ο χώρος διοικείται από την Buena Vista Theatres, Inc, τμήμα της Walt Disney Studios Motion Pictures, και περισσότερο εξυπηρετεί στις πρεμιέρες των ταινιών της Walt Disney Studios. Ο χώρος ξεκίνησε τη λειτουργία του στις 3 Μαΐου 1926, και η χωρητικότητα του φτάνει τις 1.100 θέσεις.

Παραπομπές

Εξωτερικοί σύνδεσμοι 

El Capitan Theater Official Website
American Theater Organ Society Renaissance of El Capitan Theater – Hollywood, CA
El Capitan Theater at Cinema Treasures
AMC Disney Springs 24 Theaters Complex at Walt Disney World's Disney Springs
Disney on Broadway live productions in New York and on-tour

Κινηματογραφικές αίθουσες
The Walt Disney Company
Ιστορία και πολιτισμός του Χόλυγουντ